Miks Indrašis

**Miks Indrašis** (dzimis  Rīgā) ir latviešu hokejists, spēlē labās malas uzbrucēja pozīcijā, Latvijas hokeja izlases dalībnieks. Pašlaik (2026) pārstāv Slovākijas Ekstralīgas klubu *[[HC Prešov]]*.

## Karjera
### Klubi
Hokejista karjeru sācis 2005. gadā Liepājas "Metalurga" komandā. 2008.—2009. gada sezonā nostiprinājies Latvijas čempionātā SK LSPA/Rīga sastāvā, tajā pašā sezonā HK Rīga 2000 sastāvā spēlējis Baltkrievijas Ekstralīgā. 2009.—2010. gada sezonu aizvadīja Baltkrievijas Ekstralīgā HK Dinamo Juniors sastāvā, savukārt kopš nākamās sezonas spēlēja MHL klubā HK Rīga (2011.—2012. gada sezonā spēlēja arī Liepājas "Metalurga" sastāvā Baltkrievijas Ekstralīgā).  debitējis KHL Rīgas "Dinamo" sastāvā. 2012.—2013. gada sezonā Indrašis bija viens no "Dinamo" rezultatīvākajiem spēlētājiem, 43 spēlēs guva 14 vārtus un atdeva 12 rezultatīvas piespēles (26 punkti).

Sākoties 2017/2018. gada Kontinentālā hokeja līgas sezonai bija Rīgas "Dinamo" kapteinis. 2018. gada maijā noslēdza divu gadu līgumu ar Maskavas "Dinamo". Bijis arī KHL zvaigžņu spēles dalībnieks. Divus gadus vēlāk atgriezās Rīgas sastāvā. 2021. gadā kā brīvais aģents pārgājis uz Podoļskas "Vitjaz", pēc tam spēlējot Vladivostokas "Admiral". 2022. gada februārī noslēdzis līgumu ar Šveices komandu EHC Biel.

2022. gada jūnijā Indrašis uz gadu parakstīja līgumu ar Maskavas "Spartak" komandu, kas tālāk liegtu startēt Latvijas hokeja izlasē saskaņā ar pēc Krievijas iebrukuma Ukrainā pieņemtajiem Sporta likuma grozījumiem. Lai pabeigtu pāreju, no Latvijas Hokeja federācijas ir jāsaņem pārejas karte, kuru tā šobrīd neplāno apstiprināt, tāpēc šobrīd Indrašis spēlēt jaunajā komandā vēl nevar. 2022. gada 5. jūlijā Indrašis paziņoja, ka informācija par pievienošanos "Spartak" komandai nav patiesa un ka viņam ir spēkā esošs līgums ar citu komandu. Tajā pašā dienā "Spartak" paziņoja, ka līgums starp klubu un uzbrucēju tika noslēgts pēc reglamenta un ir reģistrēts KHL Centrālajā Informācijas birojā, piebilstot, ka visi KHL līgumi ir atzīti Starptautiskajā Hokeja federācijā, līdz ar ko tiem jābūt apstiprinātiem. Gadījumā, ja spēlētājs neizpildīs līguma nosacījumus, viņam būs jāizmaksā kompensācija klubam. 2022.—2023. gada sezonu M. Indrašis aizvadīja Vācijas klubā Švenningenes "Wild Wings".

Pirms 2023.—2024. gada sezonas pievienojās Zviedrijas otrās spēcīgākās līgas *[[Hockeyallsvenskan]]* komandai *[[Brynäs IF]]*, ar kuru izcīnīja čempiona titulu. Pēc sezonas pagarināja līgumu ar *Brynas*, kas ļāva spēlēt Zviedrijas hokeja augstākajā līmenī — Zviedrijas hokeja līgā. 2024.—2025. gada sezonā ar *Brynas* iekļuva Zviedrijas hokeja līgas finālā, kur piekāpās *[[Luleå HF]]* vienībai. Pēc sezonas kļuva zināms, ka Indrašis neturpinās spēlēt Jēvles komandā.

2025. gada septembra beigās panāca vienošanos ar Čehijas Ekstralīgas klubu *[[BK Mladá Boleslav]]*. Tā paša gada novembrī klubs sadarbību ar Indraši pārtrauca. Šajā laikā Indrašis komandā aizvadīja 14 spēles un atdeva vienu rezultatīvu piespēli. 2025. gada decembrī pievienojās Slovākijas Ekstralīgas klubam *[[HC Prešov]]*.

### Latvijas izlase
Oficiālos turnīros pieaugušo izlases sastāvā debitējis 2012. gadā, pārstāvējis izlasi 2012. gada Pasaules čempionātā, kur pirmajās trīs spēlēs guvis trīs vārtus (vēl divas reizes rezultatīvi piespēlēja komandas biedriem) un kļuva par rezultatīvāko Latvijas izlasē visā turnīrā. Spēlējis vēl arī 2013., 2014., 2015., 2016., 2017., 2018., 2019., 2021. un 2023. gada Pasaules čempionātos.  Miks Indrašis guva pēdas lūzumu, pēc kā beidza sezonu. Spēlēja Latvijas izlases sastāvā arī  Pekinā. Pārstāvējis Latvijas jaunatnes izlases. 2023. gada Pasaules čempionātā ar izlasi izcīnīja bronzas medaļu.

## Atsauces

## Ārējās saites